CELEX: 62014TN0412
Language: sk
Date: 2014-06-06 00:00:00
Title: Vec T-412/14: Žaloba podaná 6. júna 2014 – Larko/Komisia

1.9.2014   
            
            
               SK
            
            
               Úradný vestník Európskej únie
            
            
               C 292/47
            
         Žaloba podaná 6. júna 2014 – Larko/Komisia
   (Vec T-412/14)
   2014/C 292/58
   Jazyk konania: gréčtina
   
      Účastníci konania
   
   
      Žalobca: Larko Geniki Metalleftiki kai Metallourgiki A.E. (Atény, Grécko) (v zastúpení: I. Drillerakis, E. Triantafillou, G. Psaroudakis, E. Rantos a N. Korogiannakis, advokáti)
   
      Žalovaná: Európska komisia
   
      Návrhy
   
   Žalobca navrhuje, aby Všeobecný súd:
   
               —
            
            
               prijal žalobu v plnom rozsahu,
            
         
               —
            
            
               zrušil rozhodnutie Európskej komisie [SG-Greffe(2014) D/4628/28/03/2014] z 27. marca 2014 týkajúce sa predaja niektorých aktív žalobcu [SA.37954 (2013/N)],
            
         
               —
            
            
               zaviazal žalovanú na náhradu trov konania.
            
         
      Dôvody a hlavné tvrdenia
   
   Na podporu svojej žaloby žalobca uvádza tri žalobné dôvody.
   
               1.
            
            
               Prvý žalobný dôvod založený na porušení článku 41 Charty základných práv Komisiou. Žalobca tvrdí, že tým, že nebol vopred vypočutý, bol napadnutý akt prijatý v rozpore s podstatnými formálnymi náležitosťami konania o prijímaní.
            
         
               2.
            
            
               Druhý žalobný dôvod založený na porušení článku 108 ods. 2 ZFEÚ, ako aj článku 14 nariadenia (ES) č. 659/99 (1) Komisiou. Žalobca tvrdí, že Komisia sa dopustila zjavne nesprávneho posúdenia, keď stanovila, že medzi žalobcom a osobou, ktorá nadobudla aktíva žalobcu, nie je v rámci „programu privatizácie“ hospodárska kontinuita.
            
         
               3.
            
            
               Tretí žalobný dôvod založený na porušení článku 296 ods. 2 ZFEÚ. Žalobca tvrdí, že napadnutý akt nie je dostatočne odôvodnený, pokiaľ ide o neexistenciu hospodárskej kontinuity, najmä pokiaľ ide o a) rozsah postúpených aktív, b) neprevedenie pracovných zmlúv a c) hospodárske odôvodnenie predaja.
            
         
      (1)  Nariadenie Rady (ES) č. 659/1999 z 22. marca 1999 ustanovujúce podrobné pravidlá na uplatňovanie článku 93 Zmluvy o ES (Ú. v. ES L 83, s. 1; Mim. vyd. 08/001, s. 339).